hotchpotch/miracl-hf-unified huggingface dataset:
โรแวน
โจเซฟ รูด (Joseph Ruud; ) นักมวยปล้ำอาชีพชาวอเมริกันที่เซ็นสัญญากับWWEในนาม โรแวน (Rowan)
ปี 2011 เขาได้เซ็นสัญากับWWE ฝึกกับค่ายทักษะ ฟลอริดาแชมเปียนชิปเรสต์ลิง(FCW) ปี 2012 FCWได้เปลี่ยนเป็นNXT และเป็นสมาชิกกลุ่มเดอะไวแอ็ตต์แฟมิลีร่วมกับเบรย์ ไวแอ็ตต์(หัวหน้า)และฮาร์เปอร์ ในรอว์ 8 กรกฎาคม 2013 กลุ่มไวแอ็ตต์ได้เปิดตัวค่ายหลัก โดยมาลอบทำร้ายเคน ต่อมากลุ่มไวแอ็ตต์ได้เปิดศึกกับแดเนียล ไบรอัน ในไวแอ็ตต์ได้ปล้ำแฮนดิแคป 3 ต่อ 1 ชนะไบรอัน ในรอว์ 30 ธันวาคมไบรอันได้ขอท้าเจอเบรย์ตัวต่อตัว ซึ่งก่อนหน้านั้นไบรอันเอาชนะฮาร์เปอร์กับโรแวนไปได้แบบ gauntlet match และได้เจอกับเบรย์ตัวต่อตัว ก่อนจะถูกฮาร์เปอร์กับโรแวนก่อกวน หลังแมตช์ไบรอันได้ขอเข้าร่วมกลุ่มไวแอ็ตต์ ในรอว์ 13 มกราคม เบรย์ได้จับคู่กับไบรอันเจอกับดิอูโซส์โดยอูโซส์ชนะฟาล์วเพราะฮาร์เปอร์และโรแวนขึ้นมาก่อกวน คืนเดียวทั้งสองทีมได้รีแมตช์กันในกรงเหล็กและอูโซส์ก็เอาชนะไปได้ หลังแมตช์เบรย์ด่าไบรอันและจะลงโทษ แต่ไบรอันดิ้นหลุดออกจากท่า Sister Abigail แล้วกระโดดถีบเบรย์หลายดอก ต่อด้วยท่าเตะต่อเนื่องจนเบรย์หมดสภาพ ฮาร์เปอร์และโรแวนพยายามปีนกรงเข้ามา แต่ไบรอันก็เหวี่ยงเบรย์ไปอัดใส่จนไม่สามารถปีนเข้ามาได้ แล้วก็ปิดท้ายด้วยท่าเข่าลอยใส่เบรย์ จากนั้นก็ปีนกรงขึ้นไปฉลองด้วยท่า Yes! Yes! Yes! ในรอว์ 27 มกราคมไวแอ็ตต์ได้ลอบทำร้ายจอห์น ซีนา, แดเนียล ไบรอัน และเชมัส ทำให้ชนะฟาล์วเดอะชีลด์ ในการคัดเลือกทีมเข้าร่วมแมตช์อิลิมิเนชั่น แชมเบอร์ เดอะชีลด์แค้นมากจึงขอท้าเจอกันในอิลิมิเนชั่น แชมเบอร์ (2014)โดยไวแอ็ตต์เป็นฝ่ายชนะ ปี 2014 ไวแอ็ตต์แฟมิลีได้แยกทีมกัน ทำให้โรแวนได้ฉายเดี่ยวและเป็นฝ่ายธรรมะ ในเซอร์ไวเวอร์ซีรีส์ (2014)ได้เข้าร่วมทีมซีนาเอาชนะทีมดิออธอริตีไปได้ ในแพ้บิ๊กโชว์ในแมตช์ใช้บันไดเหล็ก ในเดือนพฤษภาคม 2015 โรแวนได้ร่วมทีมกับฮาร์เปอร์อีกครั้ง แต่ไม่นานโรแวนก็ได้รับบาดเจ็บที่ไหล่จนต้องพักการปล้ำ ก่อนจะกลับมารวมกลุ่มไวแอ็ตต์แฟมิลีกับเบรย์อีกครั้ง ในเรสเซิลเมเนีย ครั้งที่ 32โรแวนได้แพ้ให้กับเดอะร็อกด้วยสถิติแมตช์ที่สั้นที่สุดในเวลาเพียง6วินาที ในเดือนตุลาคม 2016 โรแวนได้รับบาดเจ็บอีกครั้ง และกลับมาในสแมคดาวน์ 4 เมษายน 2017 โดยจับคู่กับเบรย์แพ้ฮาร์เปอร์และแรนดี ออร์ตัน จากนั้นได้รวมทีมกับฮาร์เปอร์อีกครั้งในนาม The Bludgeon Brothers และได้คว้าแชมป์สแมคดาวน์แท็กทีม WWEร่วมกันในเรสเซิลเมเนีย ครั้งที่ 34 ก่อนเสียให้เดอะนิวเดย์ หลังจากนั้นเขาต้องเข้ารับการผ่าตัดพักประมาณ 4-6 เดือน
ไซออน.ที
คิม แฮ-ซ็อล (อักษรโรมัน: Kim Hae-sol; เกิด 13 เมษายน 1989) ชื่อในการแสดงว่า ไซออน.ที (Zion.T) เป็นชาวเกาหลีใต้ซึ่งเป็นนักดนตรีฮิปฮอปและผู้อำนวยการผลิตเพลงสังกัดอะมีบาคัลเจอร์ (Amoeba Culture) เริ่มงานโดยร่วมงานกับนักดนตรีคนอื่น ๆ ก่อนออกผลงานเดี่ยวซึ่งเป็นที่ชื่นชมอย่างกว้างขวาง อัลบั้มเดี่ยวของเขาที่ชื่อ เรดไลต์ (Red Light) นั้นยังได้รับรางวัลอัลบั้มเพลงอาร์แอนด์บีหรือโซลยอดเยี่ยมแห่งปี 2013 ด้วย
ไซ.ออนทีเปิดตัวในปี 2554 และผลงานชิ้นแรกของเขาคือการ่วมมือกับศิลปินฮิปฮอปที่มีชื่อเสียง ชื่อของเขาประกอบด้วย Zion คือสถานที่หนึ่งในคัมภีร์ไบเบิล และ T ที่เป็นตัวแทนของไม้กางเขน เขาออกเพลงเดี่ยวครั้งแรกของเราที่ชื่อว่า Click Me ในเดือนเมษายนปี 2554 อัลบั้มแรกของเรา Red light ก็ออกตามมาในวันที่ 9 เมษายน 2556 และในเดือนธันวาคม 2556 เขาก็ได้ออกมินิอัลบั้ม Mirror Ball ออกมา พร้อมกับมิวสิควีดีโอแรกของเขา Miss Kim
ไซออนทียังได้ร่วมร้องเพลงในอัลบั้มของศิลปินเกาหลีคนอื่น ๆ เช่น อินฟินิต เอช, จี ดรากอน และ คิม จงฮย็อน จากชายนี
วันที่ 1 กุมภาพันธ์ 2558 เขาได้ออกเพลง Just ร่วมกับ Crush ศิลปินที่เพิ่งเปิดตัว เขายังออกเพลง Eat ตามมาในวันที่ 19 พฤษภาคม และในเดือนตุลาคม 2558 เขาก็ได้ออกเพลง No Make Up ตามมา
กองทัพจักรวรรดิญี่ปุ่น
กองทัพจักรวรรดิญี่ปุ่น ()เป็นกองทัพของจักรวรรดิญี่ปุ่นระหว่าง ค.ศ. 1871 ถึง 1945 ประกอบด้วยกองทัพบก กองทัพเรือ แต่ส่วนกองทัพอากาศนั่นจะถูกแบ่งออกเป็น 2 ส่วนที่จะขึ้นตรงต่อสองเหล่าทัพคือกองทัพจักรวรรดิญี่ปุ่นถูกก่อตั้งในช่วงสมัยยุคเมจิ เป็นช่วงการปฏิรูปการเมืองและพัฒนาวิทยากรสมัยเพื่อปรับตัวให้เข้ากับประเทศตะวันตกซึ่งเป็นผลผวงจากภายหลังญี่ปุ่นถูกบังคับให้เปิดประเทศโดยสหรัฐอเมริกา รัฐบาลญี่ปุ่นในยุคเมจิได้ตระหนักถึงภัยคุกคามจากการล่าอาณานิคมประเทศตะวันตก หากไม่ปรับปรุงกองทัพแล้วจะทำให้ประเทศต้องตกเป็นอาณานิคมเป็นแน่ จึงได้สร้างกองทัพให้มีความทันสมัยเทียบเท่ากับประเทศตะวันตกพร้อมกับยกเลิกระบบขุนนางศักดินาและทหารซามูไร
หอคอยชูเช
หอคอยชูเช (ชื่อทางการ หอคอยแห่งปรัชญาชูเช) เป็นหอคอยแห่งหนึ่งที่มีชื่อเสียงมากที่สุดในกรุงเปียงยาง ประเทศเกาหลีเหนือ ตั้งแต่ตามปรัชญาชูเช ซึ่งคิดค้นโดยคิม อิล-ซ็อง เพื่อแสดงถึงแนวความคิดและชาตินิยมของชาวเกาหลีเหนือ
หอคอยนี้สร้างเสร็จในปี ค.ศ. 1982 ตั้งอยู่ริมฝั่งตะวันออกของแม่น้ำแทดง ตรงข้ามจัตุรัสคิม อิล-ซ็อง สร้างขึ้นเพื่อเป็นอนุสรณ์ครบรอบ 70 ปีของคิม อิล-ซ็อง
หอคอยชูเช สูง เป็นอาคารสี่ด้านเรียวเล็กสูง และมียอดหอคอยสูง
ชานชาลา (รถไฟ)
ชานชาลารถไฟ เป็นส่วนหนึ่งของทางเท้าที่เลียบทางรถไฟของสถานีรถไฟ สถานีรถไฟฟ้า หรือป้ายหยุดรถราง ซึ่งใช้เป็นที่ขึ้นลงของผู้โดยสาร
บันไดเลื่อน
บันไดเลื่อน () เป็นบันไดที่สามารถเคลื่อนไหว ขนส่งผู้คนจากชั้นหนึ่งไปยังอีกชั้นหนึ่งของสิ่งก่อสร้างได้ ซึ่งใช้ระบบไฟฟ้าในทำงาน เคลื่อนที่ในแนวตั้ง
ที-แมกซ์
ที-แม็ค () เป็นวงบอยแบนด์จากโซล เกาหลีใต้ เดิมประกอบด้วยสมาชิก 3 คนคือ มิน ชอล , ปาร์ค ฮวา, คิม จุน แต่ต่อมาได้เพิ่มสมาชิก ชานยาง , ยอนฮวา ชื่อของวง T-Max ตัวอักษร T มาจากความหมายของคำว่า triple สามเท่า และ trinity สามเทพ เมื่อสองคำนี้มารวมกันจะเป็นการรวมตัวที่สมดุลและกลมกลืน อีกคำนึงของความหมายของชื่อวงคือคำว่า maximize ซึ่งหมายถึงความสามารถที่มีอยู่อย่างเต็มเปี่ยมและยอดเยี่ยมของพวกเขา
T-Max วงบอยแบนด์จากค่าย 2step ENT เป็นวงทรีโอสามคน ประกอบด้วยชินมินชอล ผู้ซึ่งมีความสามารถในการแต่งเพลงที่ยอดเยี่ยม คนต่อมาคือคิมจุน ชายหนุ่มผู้รับบทซงอูบิน ในละครของค่าย KBS เรื่องใหม่ “Boys Over Flower” และสมาชิกคนสุดท้ายของวง ปักยุนฮวา ชายหนุ่มผุ้มาพร้อมกับพรสวรรค์ทางด้านดนตรี แนวดนตรีของ T-Max จะเป็นสไตล์ของเพลงแนวป็อบ ฟังกี้ ร็อค แดนซ์
สามหนุ่มวง T-Max เปิดตัวในนามบอยแบนด์หน้าใหม่ในปี 2007 ด้วยสองซิงเกิ้ลสุดฮิต Blooming และ Lion Heart ปี 2008 เดือนธันวาคม พวกเขากลับมาอีกครั้งพร้อมซิงเกิ้ลใหม่ล่าสุด Run To You นอกจากงานเพลงใหม่แล้ว พวกเขายังมีโอกาสได้ร้องเพลงประกอบละครเรื่อง “Boys Over Flower”
ล่าสุดหนุ่มๆ T-Max จะกลับมาพร้อมกับอัลบั้มเต็มชุดแรก ในปี 2009 โดยมีเพลงเปิดตัวอย่างเพลง “I Love You” ซึ่งได้รับเลือกให้เป็นเพลงประกอบภาพยนตร์เรื่อง “Pitiable City” ที่จะเข้าฉายในปี 2009 อีกด้วย
โรงแรมโครยอ
โรงแรมโครยอ () เป็นโรงแรมแห่งหนึ่งในประเทศเกาหลีเหนือ และเป็นโรงแรมที่ใหญ่เป็นอันดับสองของประเทศในปัจจุบัน เป็นตึกแฝดสูง 143 เมตร (469 ฟุต) สูง 43 ชั้น สร้างเสร็จในปี ค.ศ. 1985 ภายใต้การควบคุมอย่างละเอียดจากคิม อิล-ซ็อง โดยมีจุดประสงค์ให้เป็นสิ่งแสดงความรุ่งเรืองและความแข็งแกร่งของชาติ ตัวโรงแรมมีทางเข้าเป็นรูปปากมังกรหยกยาว 9 เมตร (30 ฟุต) ซึ่งนำไปสู่ห้องโถงที่ตกแต่งด้วยโมเสกรูปสัญลักษณ์ทางวัฒนธรรมของเกาหลีเหนือ กระเบื้องโมเสกเหล่านั้นผลิตจากโลหะมีค่า และอัญมณีหลากชนิดภายใต้บานกระจกที่ออกแบบให้มีการกระจายแสงต่ำ ซึ่งจะถูกเปลี่ยนใหม่ทุกสองปีเพื่อรักษาตัวโมเสกให้เงางามอยู่เสมอ
โรงแรมโครยอได้รับการจัดอันดับให้เป็นโรงแรมระดับสามดาวตามมาตรฐานตะวันตก ในขณะที่เกาหลีเหนือจัดอันดับให้เป็นโรงแรมระดับห้าดาว รัฐมนตรีว่าการกระทรวงการต่างประเทศของแคนาดาเคยกล่าวชื่นชมโรงแรมแห่งนี้ว่า "หรูหรา" และ "เป็นโรงแรมนานาชาติที่ดีที่สุดในกรุงเปียงยาง"
คมเพชฌฆาต ล่าพลิกเมือง
คมเพชฌฆาต ล่าพลิกเมือง (; ) เป็นภาพยนตร์โรแมนติกคอเมดีและระทึกขวัญอาชญากรรมสัญชาติฮ่องกง-จีน ค.ศ. 2013 กำกับการแสดงโดยตู้ ฉีฟง นำแสดงโดยหลิว เต๋อหัว และเจิ้ง ซิ่วเหวิน
ภาพยนตร์เรื่องนี้ได้รับการจัดแสดงในเทศกาลภาพยนตร์นานาชาติเซี่ยงไฮ้
ชีวิตของอดีตนักสืบชื่อ จวง สื้อตัน (หลิว เต๋อหัว) ต้องมีอันเปลี่ยนไปเมื่อมาเป็นคนตาบอด เขาได้ออกมาโดยทำหน้าที่แก้ปัญหาที่ยากเย็นให้แก่ตำรวจ ในระหว่างการก่อเหตุปล้นธนาคาร เขาได้พบกับสารวัตรสาวผู้ทรงสเน่ห์ชื่อเหอ เจียถง (เจิ้ง ซิ่วเหวิน) เมื่อสารวัตรเหอสังเกตเห็นความสามารถพิเศษในการได้ยินและการดมกลิ่นของจวง เธอก็ได้ขอร้องให้เขาให้มาช่วยในคดีส่วนตัว และเขาได้ตัดสินใจที่จะร่วมสืบในเวลาต่อมาการถ่ายทำของ "คมเพชฌฆาต ล่าพลิกเมือง" เริ่มต้นขึ้นในช่วงครึ่งหลังของปี ค.ศ. 2011 ที่เขตบริหารพิเศษฮ่องกง ในเดือนมิถุนายน ค.ศ. 2012 การถ่ายทำได้หยุดลงเมื่อเจิ้ง ซิ่วเหวิน ได้รับการวินิจฉัยว่าป่วยเป็นโรคมีเนียร์ ก่อนที่จะกลับมาถ่ายทำอีกครั้งในเดือนสิงหาคม ค.ศ. 2012 ภาพยนตร์ชุดนี้ได้มีการจัดพิธีบูชาขึ้น ณ วันที่ 3 กันยายน ค.ศ. 2012 เพลงในภาพยนตร์ชุดนี้ได้รับการจัดให้โดยผู้แต่งเพลงโทรทัศน์ชาวแคนาดาชื่อฮัล ฟอกซ์ตัน เบ็กเกตต์
ภาพยนตร์เรื่องนี้ได้รับเลือกให้เป็นส่วนหนึ่งในการจัดฉายรอบมิดไนท์ในเทศกาลภาพยนตร์เมืองคานส์ 2013 ในขณะที่ได้รับการเปิดตัวในโรงภาพยนตร์ ณ วันที่ 4 กรกฎาคม ค.ศ. 2013 ที่เขตบริหารพิเศษฮ่องกง และวันที่ 11 กรกฎาคม ที่ประเทศจีน
นิตยสารฟิล์มบิสิเนสเอเชียวิจารณ์ภาพยนตร์เรื่องนี้ในเชิงลบโดยให้คะแนนสองเต็มสิบ โดยกล่าวว่าเนื้อเรื่องไม่ค่อยดีและอธิบายว่า "เป็นตัวอย่างที่หาได้ยากสำหรับภาพยนตร์ของตู้ ฉีฟง ที่ดูเหมือนกับว่าเขาไม่ได้ทำงาน และแม้กระทั่งฝีมือก็เหมือนอยู่ระดับต่ำกว่ามาตรฐานของผู้กำกับในระดับทั่วไป" ทาง"เดอะฮอลลีวูดรีพอร์ตเตอร์" ก็ยังวิจารณ์ภาพยนตร์เรื่องนี้ในเชิงลบว่า "มีการทารุณที่ยืดเยื้อ มีมุขคนตาบอดใช้ไม้ตีช่วยอยู่บ่อยครั้งเกิน และแสดงออกมาในแบบผิดลักษณะ รวมทั้งสร้างความขัดข้องใจต่อแนวของภาพยนตร์ที่แปลกหูแปลกตา" นิตยสาร"สกรีนเดลี" ยังวิจารณ์ต่อภาพยนตร์เรื่องนี้ในเชิงลบเช่นกัน โดยกล่าวว่า ""คมเพชฌฆาต ล่าพลิกเมือง" เป็นการนำเสนอขายเพียงเล็ก ๆ น้อย ๆ จากผู้กำกับ "The Mission" ซึ่งเป็นเจ้าของผลงานการถ่ายทำในแผ่นดินใหญ่ที่น่าประทับใจอย่าง "Drug War""
กองทัพบกจักรวรรดิญี่ปุ่น
กองทัพบกจักรวรรดิญี่ปุ่น (IJA) (Kyūjitai: 大日本帝國陸軍, Shinjitai: , Romaji: "Dai-Nippon Teikoku Rikugun") หรือ กองทัพแห่งสมเด็จพระจักรพรรดิ หรือชื่ออย่างเป็นทางการคือ กองทัพบกมหาจักรวรรดิญี่ปุ่น เป็นกองทัพบกของจักรวรรดิญี่ปุ่นตั้งแต่ปี ค.ศ. 1871 จนถึง ค.ศ. 1945 เมื่อถูกยุบตามรัฐธรรมนูญแห่งประเทศญี่ปุ่นที่จะสละการใช้กองกำลังเป็นวิธีของการยุติข้อขัดแย้งระหว่างประเทศ กองกำลังป้องกันตนเองทางบกแห่งญี่ปุ่น (JGSDF) จึงได้มีการจัดตั้งหลังจากการสลายของกองทัพบกจักรวรรดิญี่ปุ่น
กองทัพบกจักรวรรดิญี่ปุ่นได้แสดงแสนยานุภาพในสงครามต่างๆ เช่น กบฏนักมวยและสงครามรัสเซีย-ญี่ปุ่น จนประเทศตะวันตกต่างก็เกรงใจยอมยกเลิกสนธิสัญญาที่ไม่เป็นธรรมกับจักรวรรดิญี่ปุ่น โดยกองทัพบกได้รับการสนับสนุนจากกองกำลังพิเศษทางอากาศกองทัพบกจักรวรรดิญี่ปุ่นสำหรับอากาศยานและปฏิบัติการโจมตีทางอากาศจากฐานทัพบนบก กองทัพบกจักรวรรดิญี่ปุ่นเป็นคู่ต่อสู้หลักของฝ่ายสัมพันธมิตรในสงครามมหาสมุทรแปซิฟิก
รายนามนายกรัฐมนตรีมาดากัสการ์
รายนามนายกรัฐมนตรีของมาดากัสการ์.
หัวฆ้อนกระแต
หัวฆ้อนกระแต Roxb. เป็นพืชในวงศ์ Lamiaceae ชื่ออื่นๆคือ หัวข้าวเย็นใต้ ยาข้าวเย็น (อุบลราชธานี) ละครโคก (ภาคตะวันออก)เป็นไม้พุ่ม กิ่งมีขนสั้น สีขาวอมน้ำตาลหนาแน่น ใบเดี่ยว เรียงตรงข้าม รูปขอบขนานถึงรูปใบหอก ปลายใบมน โคนใบรูปลิ่ม ขอบใบจักฟันเลื่อย ผิวใบด้านบนมีขนสั้นสีขาวอมน้ำตาลกระจายทั่วแผ่นใบ ด้านบนมีต่อมขนาดเล็กสีเหลือง และขนสั้นขึ้นบริเวณเส้นใบ ก้านใบ สั้นมาก ช่อดอก แบบช่อแยกแขนง ออกที่ปลายยอด กลีบเลี้ยง รูปถ้วย หลอดกลีบดอก แฉกกลีบเลี้ยง มี 5 แฉก ขนาดใกล้เคียงกัน รูปไข่ ปลายมน ขอบเรียบมีขนสั้น ผิวด้านนอกมีขนสั้นและต่อมสีเหลืองขนาดเล็ก ด้านในมีต่อมสีเหลืองขนาดเล็กกลีบดอก สีเหลืองอ่อน แฉกกลีบดอก มี 4 แฉก รูปกึ่งปากเปิด ผิวด้านนอกมีขนสั้นทั่วไป ด้านในเกือบเกลี้ยง หรือมีขนสั้นขนาดเล็ก เกสรเพศผู้ มี 4 อัน ขนาดใกล้เคียงกัน ติดบนกลีบดอกสลับกับแฉกกลีบดอกที่ระดับเดียวกัน รูปไข่แกมรี แตกตามยาว เกสรเพศเมีย มีรังไข่รูปกลม มีรอยเว้าตื้น ผิวเกลี้ยง ผลย่อย รูปไข่
หัวฆ้อนกระแตเป็นพืชสมุนไพร ทางจังหวัดอุบลราชธานี ใช้ ราก ต้มน้ำดื่ม แก้ไข้ หรือเข้ายาแก้อัมพฤกษ์ อัมพาต ชาวไทยอีสานใช้ ราก ผสมกับสมุนไพรอื่นต้มน้ำดื่ม แก้มะเร็ง รักษากามโรค ราก ผสมสมุนไพรอื่น ต้มน้ำดื่ม รักษาแผลเรื้อรัง ทางภาคกลางของไทย ใช้รากต้มผสมกับสมุนไพรอื่น ใช้รักษามะเร็งเช่นกัน
จินดา วงศ์สวัสดิ์
นายจินดา วงศ์สวัสดิ์ เป็นอดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย และเป็นน้องชายของนายทรงชัย วงศ์สวัสดิ์ อดีตสมาชิกสภาผู้แทนราษฎรจังหวัดลำพูน สังกัดพรรคประชาธิปัตย์
จินดา วงศ์สวัสดิ์ เกิดเมื่อวันที่ 8 กรกฎาคม พ.ศ. 2499 ที่อำเภอห้างฉัตร จังหวัดลำปาง เป็นบุตรของนายทงซี วงศ์สวัสดิ์ กับนางพลอย วงศ์สวัสดิ์ และเป็นน้องชายของนายทรงชัย วงศ์สวัสดิ์ เขาสำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และระดับปริญญาโท ด้านนโยบายสาธารณะ จากสถาบันบัณฑิตพัฒนบริหารศาสตร์
จินดา วงศ์สวัสดิ์ เข้าสู่งานการเมืองโดยลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย เขตเลือกตั้งที่ 2 จังหวัดลำปาง และได้รับเลือกตั้งเป็นสมาชิกสภาผู้แทนราษฎรสมัยแรก ซึ่งในการเลือกตั้งครั้งนั้นเขาได้รับเลือกตั้งพร้อมกับพี่ชาย คือ นายทรงชัย วงศ์สวัสดิ์ สังกัดพรรคประชาธิปัตย์ เขตเลือกตั้งที่ 3 จังหวัดลำพูน ต่อมาเขาได้ลาออกจากการเป็น ส.ส. ในเดือนสิงหาคม พ.ศ. 2547
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาลงสมัครรับเลือกตั้งในพื้นที่เดิม แต่เนื่องจากปัญหาพื้นที่ทับซ้อนกัน จึงย้ายมาสังกัดพรรคชาติไทย แต่ไม่ได้รับเลือกตั้ง โดยแพ้ให้กับผู้สมัครจากพรรคไทยรักไทย
ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ
ควร์ท ฟ็อน ชไลเชอร์
ควร์ท แฟร์ดีนันท์ ฟรีดริช แฮร์มัน ฟ็อน ชไลเชอร์ () เป็นนายพลเยอรมันและนายกรัฐมนตรีเยอรมันคนสุดท้ายในช่วงสาธารณรัฐไวมาร์ ผู้มีบทบาทที่สำคัญในความพยายามของกองทัพเยอรมันเพื่อหลีกเลี่ยงข้อจำกัดของสนธิสัญญาแวร์ซาย ชไลเชอร์ได้ก้าวขึ้นสู่อำนาจในฐานะที่ปรึกษาใกล้ชิดกับประธานาธิบดี เพาล์ ฟ็อน ฮินเดินบวร์ค ในปี ค.ศ. 1930 เขาได้กลายเป็นเครื่องมือในการโค่นล้มรัฐบาลแฮร์มัน มึลเลอร์ และแต่งตั้งให้ไฮน์ริช บรือนิง ขึ้นเป็นนายกรัฐมนตรี
ในช่วงเริ่มปี ค.ศ. 1932 เขาได้ทำหน้าที่เป็นรัฐมนตรีว่าการกระทรวงสงครามในคณะรัฐมนตรีฟรันทซ์ ฟ็อน พาเพิน ผู้ซึ่งได้สืบทอดเป็นนายกรัฐมนตรีเมื่อวันที่ 3 ธันวาคม ในช่วงระยะเวลาอันสั้นของเขา ชไลเชอร์ได้เจรจากับเกรกอร์ ชตรัสเซอร์ในความเป็นไปได้ที่จะแยกตัวออกจากพรรคนาซี แต่แผนการของพวกเขาล้มเหลว ชไลเชอร์ได้เสนอให้ประธานาธิบดีฮินเดินบวร์คทำการแบ่งแยกรัฐสภาไรชส์ทาคและปกครองแบบระบอบเผด็จการโดยพฤตินัย แนวทางของการปฏิบัติถูกฮินเดินบวร์คปฏิเสธ เมื่อวันที่ 28 มกราคม ค.ศ. 1933 การเผชิญหน้ากับความอ่อนแอทางการเมืองและสุขภาพที่ย่ำแย่ ชไลเชอร์ได้ลาออกและแนะนำให้แต่งตั้งอดอล์ฟ ฮิตเลอร์ขึ้นตำแหน่งแทนเขา สิบเจ็ดเดือนต่อมาหลังจากนั้น เขาถูกฆ่าตายตามคำสั่งของฮิตเลอร์ในช่วงคืนมีดยาว
ฟาติน ซิดคียา
ฟาติน ซิดคียา ลูบิส (; เกิด 30 กรกฎาคม พ.ศ. 2539 เป็นนักร้องชาวอินโดนีเซีย ที่ได้รับรางวัลชนะเลิศจากการแข่งขัน "เดอะเอ็กซ์แฟกเตอร์ อินโดนีเซีย" ฤดูกาลแรก
ชานชาลายื่น
ชานชาลายื่น เป็นชานชาลารูปแบบหนึ่ง นิยมใช้ในสหราชอาณาจักรและประเทศออสเตรเลีย เพื่อเป็นจุดสิ้นสุดของชานชาลาของสถานีรถไฟ ชานชาลายื่น จะมีขนาดสั้นกว่าชานชาลาแบบอื่น ๆ ตัวอย่างของชานชาลารูปแบบนี้ในประเทศไทย ได้แก่ สถานีรถไฟกรุงเทพ (หัวลำโพง)
http://forum.bkktrains.com/index.php?topic=50.0
ระบบจ่ายไฟฟ้าเหนือหัว
ระบบจ่ายไฟฟ้าเหนือศีรษะ เป็นระบบการจ่ายไฟฟ้าแก่ทางรถไฟประเภทหนึ่ง ประกอบด้วยสายลวดตัวนำเปลือย แขวนไว้กับลูกถ้วยฉนวนซึ่งยึดตรึงที่เสา กระแสไฟฟ้าจะไหลผ่านขารับกระแสไฟฟ้าเหนือศีรษะที่เรียกว่า แหนบรับไฟ เข้าสู่ระบบขับเคลื่อนขบวนรถ เพื่อให้ครบวงจรไฟฟ้า กระแสไฟฟ้าจะไหลผ่านรางรถไฟหรือราวเหล็กเส้นที่สี่ซึ่งต่อสายดินไว้ ระบบจ่ายไฟฟ้าเหนือศีรษะมักต่อเข้ากับระบบไฟฟ้าแรงสูง เพื่อลดการสูญเสียจากการส่งไฟฟ้าเป็นระยะทางไกล ๆ
ระบบจ่ายไฟฟ้าเหนือศีรษะ มีชื่อเรียกอื่นดังนี้
พลังงานไฟฟ้าที่จ่ายให้รถไฟด้วยวิธีเหนือศีรษะ จะจ่ายผ่านสาลี่ซึ่งเป็นคันเหล็กยันกับสายไฟฟ้าเปลือย ซึ่งสาลี่อาจเป็นแบบพับได้ (สาลี่พับ; pantograph) แบบบ่วงกลม (สาลี่บ่วง; bow collector) หรือแม้แต่เป็นลูกรอกติดปลายเหล็ก (สาลี่ติดรอก; trolley pole) ขบวนรถที่ใช้พลังงานไฟฟ้า จะยกสาลี่ขึ้นติดสายเพื่อให้กระแสไฟฟ้าไหลผ่านเข้าสู่ระบบขับเคลื่อน จากนั้นจึงจะไหลลงรางกลับไปยังสถานีจ่ายไฟ หรือลงดินต่อไป การจ่ายไฟฟ้าด้วยวิธีเหนือศีรษะมีข้อดีคือ บำรุงทางได้ง่ายโดยไม่ต้องพะวงกับการไปเหยียบกับราวจ่ายไฟฟ้าที่พื้น แต่มีข้อเสียคือเป็นตัวจำกัดความสูงของขบวนรถ นอกเหนือจากอุโมงค์ ทั้งนี้ทางรถไฟที่ติดตั้งระบบจ่ายไฟฟ้าไม่ว่าด้วยวิธีใดก็ตามสามารถให้รถจักรดีเซลและรถดีเซลรางทำขบวนผ่านได้โดยไม่มีผลใด ๆ ต่อระบบจ่ายไฟ
ทางรถไฟสายตะวันออก
ทางรถไฟสายตะวันออก เป็นเส้นทางเดินรถไฟทางไกลระหว่างจังหวัดของการรถไฟแห่งประเทศไทย เริ่มต้นที่สถานีรถไฟกรุงเทพ สิ้นสุดที่สถานีรถไฟอรัญประเทศ ชายแดนกัมพูชา
มะนิลาไลต์เรล
มะนิลาไลต์เรล หรือรู้จักกันในชื่อ LRT เป็นระบบขนส่งมวลชนประเภทหนึ่งในเมโทรมะนิลา ประเทศฟิลิปปินส์ เป็นระบบรถไฟฟ้ารางเบา ดำเนินการโดย Light Rail Transit Authority (LRTA) ซึ่งดำเนินการพร้อมกันกับมะนิลาเมโทร (MRT-3 หรือสายสีน้ำเงิน) และการรถไฟแห่งชาติฟิลิปปินส์ (PNR) เป็นส่วนหนึ่งของระบบขนส่งมวลชนแห่งสาธารณรัฐฟิลิปปินส์ (SRTS)
สถิติผู้โดยสาร 2.1 ล้านคนต่อวัน มีจำนวน 31 สถานี ระยะทาง 31 กิโลเมตร (19 ไมล์) เป็นทางยกระดับ 2 ทางวิ่ง สำหรับสาย 1 หรือ สายสีเหลือง เปิดให้บริการในปี ค.ศ. 1984 มีแนวเส้นทางเหนือ-ใต้ ส่วนสาย 2 หรือ สายสีม่วง เปิดให้บริการใน ค.ศ. 2004 แนวเส้นทางตะวันออก-ตะวันตก
โรงแรมนานาชาติยังกักโด
โรงแรมนานาชาติยังกักโด () เป็นโรงแรมที่ใหญ่ที่สุดในประเทศเกาหลีเหนือ และสูงเป็นอันดับที่ 2 รองจากโรงแรมรยูกย็อง ตั้งอยู่บนเกาะยังกัก ห่างจากใจกลางกรุงเปียงยางไปทางทิศตะวันออกเฉียงใต้ 2 กิโลเมตร มีความสูง มีภัตตาคารหมุนอยู่ที่ชั้น 47 มีจำนวนห้อง 1,000 ห้อง มีพื้นที่ 87,870 ตารางเมตร ก่อสร้างระหว่างปี ค.ศ. 1986-1992 โดยบริษัทฝรั่งเศสแห่งหนึ่ง และเปิดในปี ค.ศ. 1995
รายชื่อระบบรถโดยสารประจำทางด่วนพิเศษ
รายชื่อระบบรถโดยสารประจำทางด่วนพิเศษทั่วโลกไฮไลท์สีฟ้า คือ ยังไม่เปิดให้บริการ
หมายเหตุ
http://www.lamata-ng.com/newsreader79.html
This is from the Lagos operator site. Careful planning is needed
สถานีรถไฟโซล
สถานีรถไฟโซล เป็นสถานีรถไฟหลักที่สำคัญในโซล ประเทศเกาหลีใต้ ให้บริการในเส้นทางสายคย็องบูและสายคย็องกุย
สถานีรถไฟโทราซัน
สถานีรถไฟโทราซัน () เป็นสถานีรถไฟที่ตั้งอยู่บนทางรถไฟสายคย็องอึยซึ่งครั้งหนึ่งเคยเชื่อมต่อระหว่างเกาหลีเหนือกับเกาหลีใต้ สถานีรถไฟนี้เป็นสถานีสุดท้ายบริเวณชายแดนเกาหลีใต้ก่อนที่จะเข้าสู่เขตเกาหลีเหนือ และเคยทำหน้าที่เป็นที่หยุดรถทางเหนือสุดของสายคย็องอึยอยู่หลายปี
ในเดือนธันวาคม ค.ศ. 2007 เริ่มมีการเดินขบวนรถไฟสินค้าผ่านสถานีโทราซันเข้าไปในเขตเกาหลีเหนือ โดยนำสินค้าไปส่งในเขตอุตสาหกรรมแคซ็องและนำสินค้าสำเร็จรูปกลับเข้ามาในเกาหลีใต้ เคยมีการกำหนดให้รถไฟนี้เดินทางเป็นระยะทาง 16 กิโลเมตร (9.9 ไมล์) ทุกวันจันทร์ถึงศุกร์
อย่างไรก็ตาม ในเดือนธันวาคม ค.ศ. 2008 รัฐบาลเกาหลีเหนือได้ปิดการเดินทางข้ามพรมแดนลง หลังจากที่กล่าวหาว่าเกาหลีใต้ใช้นโยบายการเผชิญหน้ากับเกาหลีเหนือ เหตุการณ์นี้เกิดในช่วงเดียวกับการเลือกตั้งสมาชิกสภาผู้แทนราษฎรเกาหลีใต้และการเปลี่ยนแปลงอำนาจไปสู่รัฐบาลอนุรักษนิยม
ปัจจุบันสถานีรถไฟแห่งนี้มีรถไฟบริการนักท่องเที่ยวจากโซล 4 ขบวนต่อวัน
สายพย็องบู
สายพย็องบู () เป็นเส้นทางรถไฟสายหนึ่งในประเทศเกาหลีเหนือ ดำเนินการโดยการรถไฟแห่งรัฐเกาหลี วิ่งจากกรุงเปียงยางไปยังเมืองแคซ็อง
เส้นทางนี้เป็นส่วนต่อขยายจากสายพย็องอึย ซึ่งจะเชื่อมต่อจากกรุงเปียงยางไปจนถึงเมืองปูซาน ประเทศเกาหลีใต้ แต่ปัจจุบันการเดินรถก็สิ้นสุดที่เมืองแคซ็อง
ในวันที่ 11 ธันวาคม ค.ศ. 2007 ขบวนรถไฟสินค้าจากเกาหลีใต้ได้ผ่านเข้าไปในเกาหลีเหนือเพื่อนำสินค้าไปส่งเขตอุตสาหกรรมแคซ็อง และขบวนรถไฟก็เดินทางกลับมาอย่างปลอดภัย มีระยะทาง ให้บริการทุกสัปดาห์
แต่ในวันที่ 1 ธันวาคม ค.ศ. 2008 รัฐบาลเกาหลีเหนือได้ปิดทางรถไฟข้ามชายแดนลง หลังจากที่ถูกกล่าวหาในด้านคัดค้านการเมือง ทำให้ไม่มีรถไฟข้ามไปยังฝั่งเกาหลีเหนืออีก
ขน
ขน หมายถึง เส้นขนที่มีความจำกัด ไม่เจริญเติบโต แตกต่างจากเส้นผม ขึ้นแทรกตามรูขุมขนทั่วบริเวณของร่างกาย ในบริเวณที่ไม่มีชื่อเรียกเฉพาะ เรียกว่า ขน เส้นขนที่มีความจำกัดความยาว เช่นเดียวกับขน เช่นคิ้ว หรือขนที่บริเวณรูทวารก็เช่นกัน ซึ่งเป็นขนที่ไม่มีชื่อเรียกอย่างทั่วไป ขนที่มีชื่อเรียกเฉพาะเป็นส่วนเส้นขนที่เรียกชื่อตามอวัยวะเช่น ขนจมูก ขนรักแร้ ขนตา และขนที่อวัยวะเพศ เช่น ขนเพชร ก็เป็นขนชนิดหนึ่ง ขนนับเป็นอวัยวะส่วนหนึ่งที่สะท้อนถึงกระบวนคิดและเผ่าพันธุ์ของมนุษย์ โดยมากเข้าใจว่า ขนเป็นส่วนประกอบของอวัยวะที่บ่งบอกเพศ ว่า เป็นบุรุษ หรือสตรี และปรากฏชัดเจนว่า ชาวเอเชียตะวันออกและชาวเอเชียตะวันออกเฉียงใต้ มีขนตามเรือนร่างน้อยกว่า ผู้คนชาวทวีปอื่นซึ่งมีขนทั่วบริเวณเรือนร่างมากกว่าอย่างเห็นได้ชัด ในภาษาอังกฤษไม่เรียกแยกระหว่าง "ผม" กับ "ขน"
อียิปต์แอร์ เที่ยวบินที่ 864
สายการบินอียิปต์แอร์ เที่ยวบินที่ 864 เดินทางออกจากท่าอากาศยานนานาชาติไคโร กรุงไคโร ประเทศอียิปต์ เมื่อวันที่ 25 ธันวาคม พ.ศ. 2519 พร้อมด้วยผู้โดยสาร 43 คน และลูกเรือ 9 คน ไปยังปลายทางคือท่าอากาศยานนานาชาติกรุงเทพ ฯ (หรือสนามบินนานาชาติดอนเมืองในปัจจุบัน)
เมื่อเวลา 3 นาฬิกา 30 นาที เที่ยวบินที่ 864 ติดต่อกับหอบังคับการบินเพื่อลงที่ท่าอากาศยานนานาชาติกรุงเทพ ฯ หลังจากที่หอบังคับการบินแจ้งกับเที่ยวบิน 864 ว่าพร้อมให้เที่ยวบิน 864 ลงจอดได้ ตัวเครื่องได้ตกลงบริเวณโรงงานอุตสาหกรรมห่างจากท่าอากาศยานนานาชาติกรุงเทพ ฯ ขึ้นไปทางเหนือประมาณ 2 กิโลเมตร ผู้โดยสารและลูกเรือบนเครื่อง เสียชีวิตทั้งลำ พร้อมทั้งผู้เสียชีวิตบนภาคพื้นอีก 19 คน
คิม ฮย็อง-จุน
คิม ฮย็อง-จุน (; ; เกิด 3 สิงหาคม 2530) เป็นนักสร้างความบันเทิงชาวเกาหลีใต้ และเคยเป็นสมาชิกวงดับเบิลเอส501 แต่ในปี 2553 ได้ละดีเอสพีมีเดียไปเข้ากับเอสพลัสเอนเตอร์เทนเมนต์เพื่อเป็นศิลปินเดี่ยว
การเป็นศิลปินเดี่ยวเริ่มตั้งแต่เดือนมีนาคม 2554 ด้วยการออกมินิอัลบั้มชื่อ "มายเกิร์ล (My Girl)" and musical debut in "Caffeine". ครั้นปีถัดมา ได้แสดงละครเป็นหนแรก ได้บทบาทคัง-มิน (Kang-min) ในเรื่อง "มายไชนิงเกิร์ล (My Shining Girl)" ของเคบีเอส พร้อมกับบทบาท ช็อง มิน-แช (Jung Min-chae) ในเรื่อง "เลตบล็อสซอม (Late Blossom)" ของเอสบีเอสพลัส เป็นเหตุให้ได้รับรางวัลหลายประการเมื่อปลายปี
เมื่อวันที่ 2 มีนาคม 2557 ฮย็องจุนได้ออกมาประกาศว่า กำลังคบหาดูใจกับนักแสดง โซ อี-ฮย็อน แต่ว่าเธอได้ปฏิเสธเนื่องจากทั้งสองเป็นเพื่อนสนิทกัน
พระเจ้าจอร์จแห่งแซกโซนี
พระเจ้าจอร์จแห่งแซกโซนี () (8 สิงหาคม 1832 - 15 ตุลาคม 1904) เป็นพระมหากษัตริย์แห่งแซกโซนี จากราชวงศ์เวททิน ตั้งแต่ 19 มิถุนายน ค.ศ. 1902 ถึง 15 ตุลาคม พ.ศ. 1904
พระเจ้าจอร์จแห่งแซกโซนี เสด็จพระราชสมภพเมื่อ 23 สิงหาคม ค.ศ. 1832 ที่เมืองเดรสเดิน พระองค์เป็นพระราชโอรสพระองค์ที่ 2 ของพระเจ้าจอห์นแห่งแซกโซนีกับเจ้าหญิงอเมลี ออกุสต์แห่งบาวาเรีย พระราชธิดาในพระเจ้ามักซีมีเลียนที่ 1 โยเซฟแห่งบาวาเรีย
เมื่อวันที่ 11 พฤษภาคม 1859 ที่พระราชวังเบเลม เมืองลิสบอน พระเจ้าจอร์จทรงอภิเษกสมรสกับเจ้าหญิงมารีอา แอนนาแห่งโปรตุเกสพระราชธิดาพระองค์โตของสมเด็จพระราชินีนาถมารีอาที่ 2 แห่งโปรตุเกสกับพระราชสวามีพระเจ้าเฟอร์นันโดที่ 2 แห่งโปรตุเกส
พระเจ้าอัลเบิร์ตแห่งแซกโซนีพระเชษฐาของพระองค์กับเจ้าหญิงคาโรลาแห่งวาซาไม่มีรัชทายาท ทำให้พระองค์ทรงเป็นรัษทายาทโดยสันนิษฐานไปโดยปริยาย เมื่อพระเจ้าอัลเบิร์ตสวรรคต พระองค์จึงได้สืบราชสมบัติต่อจากพระเชษฐา รัชกาลของพระองค์นั้นสั้นเพียงสองปี พระองค์ก็เสด็จสวรรคต พระราชโอรสของพระองค์ พระเจ้าฟรีดิช ออกัสตัสที่ 3 แห่งแซกโซนีจึงครองราชสมบัติต่อจากพระองค์
วงศ์ย่อยส้มลม
วงศ์ย่อยส้มลม หรือ Apocynoideae เป็นวงศ์ย่อยของพืชมีดอกในวงศ์ Apocynaceae (อันดับ Gentianales) ประกอบด้วย 78 สกุลและ 860 สปีชีส์ ส่วนใหญ่เป็นพืชที่มีฤทธิ์ทางยา พืชที่สำคัญได้แก่ ยางน่องเถา ส้มลม "Nerium oleander" เป็นต้น
วงศ์ย่อยระย่อม
วงศ์ย่อยระย่อม หรือRauvolfioideae เป็นวงศ์ย่อยของพืชมีดอกในวงศ์ Apocynaceae (อันดับ Gentianales) พืชส่วนใหญ่เป็นไม้ยืนต้น
ประสิทธิ์ ไชยศรีษะ
จ่าสิบตำรวจ ประสิทธิ์ ไชยศีรษะ หรือที่นิยมเรียกกันโดยทั่วไปว่า จ่าประสิทธิ์ เป็นอดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย และเป็นหนึ่งในแนวร่วมของแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง
จ.ส.ต.ประสิทธิ์ ไชยศีรษะ เกิดเมื่อวันที่ 2 มีนาคม พ.ศ. 2508 ที่อำเภอปรางค์กู่ จังหวัดศรีสะเกษ สำเร็จการศึกษาระดับมัธยมศึกษาตอนปลาย มีภรรยาเป็นชาวจังหวัดสุรินทร์
จ.ส.ต.ประสิทธิ์ ไชยศีรษะ เข้ารับราชการตำรวจโดยมีตำแหน่งเป็นผู้บังคับหมู่ฝ่ายอำนวยการ กองบังคับการตำรวจภูธรจังหวัดสมุทรสาคร และมีบทบาทเป็นแกนนำแนวร่วมประชาธิปไตยต่อต้านเผด็จการแห่งชาติ (นปช.) จังหวัดสมุทรสาคร ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งในพื้นที่จังหวัดสุรินทร์ ซึ่งเป็นถิ่นพำนักและบ้านเกิดของภรรยา โดยแข่งขันกับอดีต ส.ส.พื้นที่เดิม คือ นางฟาริดา สุไลมาน จากพรรคภูมิใจไทย และนายธีรทัศน์ เตียวเจริญโสภา จากพรรคชาติไทยพัฒนา แต่สามารถเอาชนะและได้รับเลือกตั้งเป็น ส.ส.สมัยแรกได้สำเร็จ
ในสภาผู้แทนราษฎรไทย ชุดที่ 24 ได้ทำหน้าที่เป็นกรรมาธิการตำรวจ และมีบทบาทในการตอบโต้กับสมาชิกพรรคประชาธิปัตย์ ในการอภิปรายในสภาบ่อยครั้ง โดยเฉพาะกับกรณีของนางสาวรังสิมา รอดรัศมี ส.ส.สมุทรสงคราม รวมถึงกรณีกล่าวถึงมหาวิทยาลัยรามคำแหง ส่งผลให้เกิดความไม่พอใจโดยเฉพาะจากสมาคมศิษย์เก่ารามคำแหง
เมื่อวันที่ 22 มิถุนายน พ.ศ. 2555 จ.ส.ต.ประสิทธิ์ได้กล่าวหมิ่นคณะตุลาการศาลธรรมนูญด้วยถ้อยคำหยาบคายที่หมายถึงอวัยวะเพศชาย
เมื่อวันที่ 7 สิงหาคม พ.ศ. 2556 ระหว่างการประชุมสภาผู้แทนราษฎร ที่มีวาระการพิจารณา ร่างพ.ร.บ.นิรโทษกรรม จ.ส.ต.ประสิทธิ์ได้ยกรองเท้าของตนเองมาไว้บนใบหน้าเพื่อยั่วยุเพื่อแสดงการตอบโต้กับสมาชิกพรรคประชาธิปัตย์
วันที่ 29 ตุลาคม พ.ศ. 2556 ที่พรรคเพื่อไทย จ.ส.ต.ประสิทธิ์ได้ขึ้นปราศรัยบนรถกระบะติดเครื่องขยายเสียงมาชุมนุมบริเวณด้านหน้าพรรคของกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อปราศรัยสนับสนุนให้ ส.ส. พรรคเพื่อไทยสนับสนุนร่าง พ.ร.บ.นิรโทษกรรมฉบับสุดซอย ระหว่างนั้นได้มีคำพูดว่า “ผมอยากยิงแม่งในสภาให้ตายห่าไปเลยด้วยซ้ำ แต่เอาทักษิณกลับมาสะใจกว่า ทำให้เหมือนตายทั้งเป็น ยิ่งกว่าติดคุก" ซึ่งคำกล่าวเช่นนี้เป็นไปในลักษณะการชี้แจงขั้นตอนของร่างพระราชบัญญัติดังกล่าวในทางที่ไม่เหมาะสม ส่งผลให้เกิดความไม่พอใจในพรรคเพื่อไทย กระทั่งในการประชุมพรรคเพื่อไทย จ.ส.ต.ประสิทธ์ได้กล่าวขอโทษต่อ น.ส.ยิ่งลักษณ์ ชินวัตร นายกรัฐมนตรี ถึงกรณีดังกล่าว
วันที่ 7 พฤษภาคม พ.ศ. 2557 ได้กล่าวข้อความหมิ่นสถาบันกษัตริย์ ศาลได้พิเคราะห์พฤติการณ์แห่งคดี และรายงานการสืบเสาะ แล้วเห็นว่า ข้อความที่ปราศรัย เป็นเรื่องร้ายแรง ศาลพิพากษาลงโทษจำคุก 2ปี 6เดือนในวันที่ 3 ธันวาคม พ.ศ. 2557
วันที่ 24 พฤษภาคม พ.ศ. 2557 หลังการรัฐประหารก่อนหน้านั้น 2 วัน จ.ส.ต.ประสิทธิ์ละเมิดคำสั่งคณะรักษาความสงบแห่งชาติที่ 5/2557 โดยไม่ยอมไปรายงานตัวที่หอประชุมกองทัพบกเทเวศน์ ในวันเดียวกัน เวลา 13.00 น.แต่ไปรายงานตัวที่ จทบ.ส.ร./กกล.รส.ประจำพื้นที่ จ.สุรินทร์ทางตำรวจได้ดำเนินคดีตามหมายจับ สน.โชคชัย ที่ 912/2557 ลงวันที่ 26 พฤษภาคม พ.ศ. 2557
ในช่วงกลางปี พ.ศ. 2559 หลัง การออกเสียงประชามติร่างรัฐธรรมนูญฉบับใหม่ในปีนั้น จ.ส.ต.ประสิทธิ์ได้กลับมามีบทบาทอีกครั้ง โดยเข้าไปเป็นพิธีกรรายการ "เพื่อประชาธิปไตย" ออกอากาศทาง พีซทีวี ช่วงเช้าวันอาทิตย์ ซึ่งเป็นการวิพากษ์เรื่องราวทางการเมืองไทยในหลายมิติ
กีเตกา
กีเตกา (Gitega) เป็นเมืองใหญ่เป็นอันดับ 2 ของประเทศบุรุนดี ตั้งอยู่ทางตะวันออกของกรุงบูจุมบูรา เป็นเมืองหลวงของจังหวัดกีเตกา หนึ่งใน 17 จังหวัดของประเทศ เป็นที่ตั้งของพิพิธภัณฑ์แห่งชาติบุรุนดี มีสนามบินกีเตกา
กีเตกาได้ถูกประกาศให้เป็นเมืองหลวงใหม่ของบุรุนดีเมื่อวันที่ 24 ธันวาคม 2561
กูริโก
กูริโก () เป็นเมืองหลักของจังหวัดกูริโก ส่วนหนึ่งของแคว้นเมาเลในประเทศชิลี ชื่อของเมืองมีความหมายว่า "น้ำดำ" เมืองมีชื่อเสียงด้าน เค้ก ผลไม้ และไวน์ จากข้อมูลของสำนักงานสถิติแห่งชาติในปี ค.ศ. 2002 กูริโกมีพื้นที่ 1,328.4 ตร.กม. และมีประชากร 119,585 คน
เมืองกูริโกก่อตั้งในปี ค.ศ. 1743 โดยโฆเซ มันโซ เด เบลัสโก (José Manso de Velasco)
กลุ่มเกาะชีโลเอ
กลุ่มเกาะชีโลเอ () เป็นกลุ่มเกาะนอกชายฝั่งของประเทศชิลี แบ่งแยกออกจากแผ่นดินใหญ่ของชิลีโดยช่องแคบชากาโอทางทิศเหนือ ทะเลชีโลเอตั้งอยู่ทางตะวันออก และอ่าวกอร์โกบาโดตั้งอยู่ทางทิศตะวันออกเฉียงใต้ เกาะของกลุ่มเกาะ ยกเว้นหมู่เกาะเดเซร์โตเรส เป็นส่วนหนึ่งของจังหวัดชีโลเอ (หมู่เกาะเดเซร์โตเรส เป็นส่วนหนึ่งของจังหวัดปาเลนา) มีเกาะที่สำคัญคือ เกาะชีโลเอ
กลุ่มเกาะเป็นที่รู้จักด้านประเพณีความเชื่ออันโดดเด่น รวมถึงตำนานต่าง ๆ อาหาร และสถาปัตยกรรมอันมีเอกลักษณ์
บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์)
บ้านแถวในเมืองที่เป็นผลงานหลักของสถาปนิกวิกตอร์ ออร์ตา (บรัสเซลส์) () คือหมู่อาคารที่พักอาศัยที่ตั้งอยู่ริมถนน หรือ ทาวน์เฮาส์ ในเขตกรุงบรัสเซลส์ ซึ่งออกแบบการก่อสร้างโดยสถาปนิกคนสำคัญของเบลเยียม วิกตอร์ ออร์ตา ซึ่งมีจำนวนทั้งสิ้น 4 แห่ง ซึ่งได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปี ค.ศ. 2000
ทาวน์เฮาส์ทั้งสี่หลังได้แก่ ออแตลตาแซล (Hôtel Tassel), ออแตลซอลแว (Hôtel Solvay), ออแตลฟันเอตเฟลเดอ (Hôtel van Eetvelde) และบ้านและสำนักงานออร์ตา โดยทั้งสี่หลังนั้นตั้งอยู่ในกรุงบรัสเซลส์
อาคารทั้งสี่หลังนั้นได้รับการขึ้นทะเบียนเป็นมรดกโลก เนื่องจากความสำคัญในการออกแบบโดยวิกตอร์ ออร์ตา สถาปนิกผู้บุกเบิกคนแรก ๆ ของนวศิลป์ ซึ่งบ้านทั้งสี่หลังนี้ได้รับการออกแบบอย่างสวยงามตามศิลปะในยุคปลายคริสต์ศตวรรษที่ 19 โดยพบการปฏิวัติการออกแบบด้วยการใช้แผนผังแบบเปิดโล่ง การใช้การกระจายแสงเข้ามาช่วยในตัวอาคาร และการผสมผสานกันอย่างกลมกลืนกับลายเส้นโค้งที่ประดับอยู่โดยรอบตัวอาคารและโครงสร้างต่าง ๆ
กองกำลังพิเศษทางอากาศแห่งกองทัพเรือจักรวรรดิญี่ปุ่น
กองกำลังพิเศษทางอากาศกองทัพเรือจักรวรรดิญี่ปุ่น (IJNAS) เป็นส่วนหนึ่งของกองทัพเรือจักรวรรดิญี่ปุ่น
เครื่องบินขับไล่:
เครื่องบินทิ้งระเบิด:
เครื่องบินตอปิโด และ เครื่องบินดำดิ่งทิ่งระเบิด:
เครื่องบินทุ่นลอยน้ำ และ เรือบิน:
เครื่องบินลาดตระเวน:
เครื่องบินฝึก:
เครื่องบินขนส่ง:
คฤหาสน์สตอแกล
คฤหาสน์สตอแกล (; ) คือคฤหาสน์ (ออแตลปาร์ตีกูว์ลีเย) ส่วนบุคคลขนาดใหญ่ สร้างโดยสถาปนิกชาวออสเตรีย โยเซฟ ฮอฟมันน์ ในระหว่างปี ค.ศ. 1905-1911 ตั้งอยู่ที่กรุงบรัสเซลส์ ประเทศเบลเยียม สร้างโดยการจ้างของนายธนาคารผู้รักในงานศิลป์ อาดอลฟ์ สตอแกล คฤหาสน์แห่งนี้เป็นผลงานชิ้นเอกของสถาปนิกท่านนี้ โดยถือกันว่าเป็นคฤหาสน์ที่สง่างามและหรูหราที่สุดในคริสต์ศตวรรษที่ 20
คฤหาสน์สตอแกลได้รับการขึ้นทะเบียนเป็นหนึ่งในมรดกโลกทางวัฒนธรรมโดยองค์การยูเนสโกเมื่อ ค.ศ. 2009 ในปัจจุบันคฤหาสน์หลังนี้ยังคงอยู่ในกรรมสิทธิ์ของตระกูลสตอแกล และไม่ได้เปิดให้บุคคลภายนอกเข้าเยี่ยมชมแต่อย่างใด
กองกำลังพิเศษทางอากาศกองทัพบกจักรวรรดิญี่ปุ่น
กองกำลังพิเศษทางอากาศกองทัพบกจักรวรรดิญี่ปุ่น (IJAAS) เป็นส่วนหนึ่งของกองทัพบกจักรวรรดิญี่ปุ่น
เครื่องบินขับไล่:เครื่องบินทิ้งระเบิด:Forward air control aircraft:เครื่องบินขนส่ง:เครื่องบินลาดตระเวน:เครื่องบินฝึก:เครื่องบินอื่นๆ:
การตัดศีรษะยอห์นผู้ให้บัพติศมา
การตัดศีรษะยอห์นผู้ให้บัพติศมา () เป็นเหตุการณ์หนึ่งที่ปรากฏในพระวรสารสหทรรศน์ โดยเฉพาะในพระวรสารนักบุญมาระโก เหตุการณ์นี้ทำให้คริสต์ศาสนิกชนยกย่องยอห์นผู้ให้บัพติศมาว่าเป็นมรณสักขี
พระวรสารนักบุญมาระโกระบุว่า ยอห์นผู้ให้บัพติศมาได้วิพากษ์วิจารณ์กษัตริย์เฮโรด อันทีพาส เพราะพระองค์รับนางเฮโรเดียส พระชายาของเจ้าชายฟิลิป พระอนุชา มาเป็นมเหสีของตน นางเฮโรเดียสพยาบาทยอห์นมาก จึงขอให้กษัตริย์เฮโรดจับยอห์นมาประหาร พระองค์ก็จับยอห์นมาขังไว้แต่ยังไม่กล้าประหาร เพราะทรงทราบว่ายอห์นเป็นผู้ศักดิ์สิทธิ์และชอบธรรม และทรงโปรดฟังคำสอนของยอห์นด้วย
ในงานฉลองวันคล้ายวันประสูติของกษัตริย์เฮโรด ธิดาของนางเฮโรเดียส (เชื่อกันว่าคือนางสะโลเม) ได้เต้นรำถวายในงานจนเป็นที่พอพระทัย จนตรัสว่าจะให้ทุกสิ่งที่นางปรารถนาเป็นรางวัล นางไปปรึกษามารดาและได้รับคำแนะนำให้ทูลขอศีรษะของยอห์นใส่ถาดมาถวาย เมื่อพระเจ้าเฮโรดทราบก็เสียพระทัยมาก แต่ออกพระโอษฐ์ไปแล้วและไม่อยากเสียหน้ากับแขกที่มาในงาน จึงรับสั่งให้เพชฌฆาตไปตัดศีรษะยอห์นในคุกแล้วใส่ถาดส่งไปให้ตามที่นางขอ นางก็นำไปให้นางเฮโรเดียสต่อ ศิษย์ของยอห์นทราบว่าท่านถูกประหารแล้วก็มารับศพไปฝังไว้ในอุโมงค์
คริสตจักรโรมันคาทอลิก ลูเทอแรน และคริสตจักรแห่งอังกฤษ กำหนดให้วันที่ 29 สิงหาคม ของทุกปีเป็น วันระลึกถึงนักบุญยอห์น แบปติสต์ ถูกตัดศีรษะ วันนี้ถูกกำหนดขึ้นมานานแล้ว คาดว่าเก่าแก่เท่ากับวันฉลองการกำเนิดของยอห์นผู้ให้บัพติศมา
การขับเคลื่อนแบบอัลคับเบียร์
การขับเคลื่อนแบบอัลคับเบียร์ (อังกฤษ : Alcubierre drive) หรือ อัลคับเบียร์เมตริก (Alcubierre metric) (หมายถึง เทนเซอร์เมตริก) เป็นแนวความคิดที่อยู่บนพื้นฐานการพิจารณาการแก้ปัญหาของสมการสนามของไอน์สไตน์ (Einstein's field equations) ในสัมพัทธภาพทั่วไปตามที่เสนอโดยนักฟิสิกส์ทฤษฎีชาวเม็กซิกันชื่อ มิเกล อัลคับเบียร์ (Miguel Alcubierre), โดยที่ยานอวกาศสามารถบรรลุการเดินทางที่เร็วกว่าแสงได้ถ้ามวลที่มีค่าเป็นลบมีอยู่จริง แทนที่จะใช้การเคลื่อนที่เกินกว่าความเร็วของแสงภายในตำแหน่งที่ตั้งของกรอบอ้างอิงของมันเอง, ยานอวกาศจะตัดข้ามผ่านระยะทางโดยหดพื้นที่ด้านหน้าของมันและขยายพื้นที่ที่อยู่เบื้องหลังทำให้เกิดการเดินทางที่เร็วกว่าแสงอย่างมีประสิทธิภาพ
วัตถุไม่สามารถเร่งอัตราเร็วได้เท่ากับอัตราเร็วของแสงภายในกาล-อวกาศปกติได้; ดังนั้น การเคลื่อนที่แบบอัลคับเบียร์จึงใช้วิธีการขยับเลื่อนพื้นที่รอบ ๆ วัตถุเพื่อให้วัตถุสามารถเคลื่อนที่มาถึงจุดหมายปลายทางได้ด้วยอัตราการเคลื่อนที่ที่เร็วกว่าแสงเมื่อเทียบกับสภาพพื้นที่ที่ปกติได้แทน แม้ว่าเมตริกที่เสนอโดยอัลคับเบียร์ จะถูกต้องในทางคณิตศาสตร์ในการที่จะมีความสอดคล้องกับสมการสนามของไอน์สไตน์, แต่ก็อาจจะไม่มีความหมายทางกายภาพหรือแสดงให้เห็นได้ว่าการขับเคลื่อนดังกล่าวจะสามารถทำให้เกิดขึ้นได้ การนำเสนอกลไกของการขับเคลื่อนแบบอัลคับเบียร์ หมายถึงความหนาแน่นของพลังงานที่มีค่าเชิงลบและดังนั้นจึงต้องมีการใช้สสารประหลาด (exotic matter), ดังนั้นถ้าสสารประหลาดที่มีคุณสมบัติที่ถูกต้องไม่มีอยู่จริงแล้วก็ไม่สามารถที่จะสร้างการขับเคลื่อนแบบนี้ขึ้นมาได้ อย่างไรก็ตาม, จากการเฝ้าติดตามอย่างใกล้ชิดจากเอกสารงานวิจัยฉบับดั้งเดิมของเขา ยังเป็นที่ถกเถียงกันอยู่ (จากข้อโต้แย้งที่พัฒนาขึ้นโดยนักฟิสิกส์ที่ได้มีการวิเคราะห์ทฤษฎีเกี่ยวกับรูหนอนทะลุได้ ) ว่า สูญญากาศแคสสิเมียร์ (Casimir vacuum) ระหว่างแผ่นเพลทคู่ขนานสองแผ่น สามารถตอบสนองต่อความต้องการพลังงานที่มีค่าเป็นลบสำหรับการขับเคลื่อนแบบอัลคับเบียร์ได้จริงหรือไม่ อีกเรื่องที่เป็นไปได้คือว่า แม้ว่าอัลคับเบียร์เมตริกจะมีความสอดคล้องกับสัมพัทธภาพทั่วไป, แต่สัมพัทธภาพทั่วไปก็ไม่ได้รวมเอากลศาสตร์ควอนตัมเข้าไว้ด้วย, และนักฟิสิกส์บางคนยังได้นำเสนอข้อโต้แย้งที่จะแสดงให้เห็นว่า ทฤษฎีโน้มถ่วงเชิงควอนตัมซึ่งรวมเอาสองทฤษฎีเข้าไว้ด้วยกันจะกำจัดการแก้ปัญหาที่อยู่ในสัมพัทธภาพทั่วไปซึ่งจะอนุญาตให้มีการเดินทางข้ามเวลาย้อนกลับไปในอดีตได้ (ดู การคาดคะเนการป้องกันของลำดับเหตุการณ์ (chronology protection conjecture)) ซึ่งการขับเคลื่อนแบบอัลคับเบียร์ก็เป็นหนึ่งในการแก้ปัญหานั้น
ในปี 1994, นักฟิสิกส์ชื่อ อัลคับเบียร์ (Alcubierre) เสนอวิธีการสำหรับการเปลี่ยนแปลงรูปทรงเรขาคณิตของพื้นที่ หรือ ปริภูมิโดยการสร้างคลื่นที่จะเป็นเหตุทำให้โครงสร้างของพื้นที่ หรือ ปริภูมิข้างหน้าของยานอวกาศจะเกิดการหดตัวและพื้นที่ หรือ ปริภูมิที่อยู่เบื้องหลังของยานจะเกิดการขยายตัว ยานก็จะเกาะหรือขี่คลื่นชนิดนี้อยู่ภายในขอบเขตอาณาบริเวณของพื้นที่หรือปริภูมิที่มีลักษณะแบนราบ, ที่เรียกว่าฟองวาร์ป (warp bubble), และจะไม่เกิดการเคลื่อนที่ออกไปจากภายในอาณาบริเวณของฟองนี้ แต่จะถูกนำพาให้เกิดการเคลื่อนที่ไปตามอาณาบริเวณพื้นที่หรือปริภูมิของรอบ ๆ ตัวยานเองเพราะการกระทำของตัวขับเคลื่อนหรือไดรฟ์ชนิดนี้ คิดว่าน่าจะใช้พลังงานที่มีค่าเชิงลบมากจนกระทั่งนักวิทยาศาสตร์อย่าง แฮโรลด์ ซันนี่ ไวท์ (Harold Sonny White) ได้กล่าวว่า ปริมาณพลังงานที่ต้องการใช้จะลดลงหากมีการเปลี่ยนจากฟองวาร์ปเป็นวงแหวนวาร์ป (warp ring)
ปลาตะเพียนน้ำเค็ม
ปลาตะเพียนน้ำเค็ม หรือ ปลาโคก หรือ ปลามักคา (; ) ปลาน้ำเค็มและน้ำกร่อยชนิดหนึ่ง ในวงศ์ปลาหลังเขียว (Clupeidae)
มีรูปร่างคล้ายกับปลาตะเพียนที่พบในน้ำจืด ซึ่งเป็นปลาต่างวงศ์และต่างอันดับกัน ลักษณะลำตัวป้อมสั้นจะงอยปากสั้นทู่ ตามีเยื่อไขมันหุ้ม ปากเล็ก ท้องแบนเป็นสันคมซึ่งเกิดขึ้นเพราะการเปลี่ยนรูปของเกล็ดไปทำหน้าที่ในการป้องกันตัว ครีบหางเว้าลึก ครีบอื่น ๆ มีขนาดเล็ก สีของลำตัวด้านหลังมีสีดำปนเทา ทางด้านท้องสีขาวเงิน หลังช่องเปิดเหงือกมีจุดสีดำข้างละจุด
มีความยาวประมาณ 14–20 เซนติเมตร กินซากสัตว์และพืชเน่าเปื่อยเป็นอาหาร
มีพฤติกรรมอาศัยอยู่รวมกันเป็นฝูง หากินตามพื้นที่หน้าดินตามชายฝั่งและบริเวณปากแม่น้ำ พบทั่วไปในอ่าวไทย ในต่างประเทศพบในแถบอินโด-แปซิฟิก ตั้งแต่อ่าวเปอร์เซีย, ชายฝั่งอินเดีย, ทะเลอันดามัน จนถึงนิวแคลิโดเนีย
เป็นปลาเศรษฐกิจ ใช้เนื้อในการรับประทานเป็นอาหาร
ธนัชชา สว่างแจ้ง
ธนัชชา สว่างแจ้ง (ชื่อเล่น: ราฟฟี่) เป็นนักร้องลูกครึ่งไทย - สเปน และเป็นหนึ่งในศิลปินดูโอ้ 2 พี่น้อง ราฟฟี่-แนนซี่ สังกัดอาร์เอส
ธนัชชา สว่างแจ้ง (ชื่อเล่น: ราฟฟี่) (หรือมีชื่ออื่นว่า ราฟาเอล สว่างแจ้ง) เกิดเมื่อวันที่ 23 มิถุนายน พ.ศ. 2521 ลูกครึ่งไทย - สเปน เป็นนักร้องในสังกัดอาร์เอส ในนามดูโอ้ราฟฟี่-แนนซี่ ร่วมกับน้องสาวซึ่งมีอายุห่างกันถึง 6 ปี นันทพร สว่างแจ้ง (แนนซี่) ออกอัลบั้มดู่สองอัลบั้มเต็มด้วยกัน Raffy & Nancy เปิดตัวด้วยเพลง "บอกกันได้ไหม (TELL ME WHY)" และเพลง "ยูเอฟโอ" ในอัลบั้มชุดแรกมียอกขายล้านตลับจึงมีการเปลี่ยนปกเทป-ซีดีฉลองความสำเร็จและเพิ่มเพลงอีกสองเพลงคือ "ภูมิใจได้รักเธอ" และเพลง "แป๊บเดียว" ส่วนอัลบั้มที่สองออกวางจำหน่ายเมื่อปี 2543 "Shock-Ga-Doof" และออกอัลบั้มพิเศษมากมายกับทางอาร์เอส
หลังจากที่ราฟฟี่ หลังหมดสัญญากับอาร์เอส และจบการศึกษาจากคณะวิทยาศาสตร์และเทคโนโลยี มหาวิทยาลัยเกษมบัณฑิต ได้ทำงานที่เครือสหพัฒนพิบูลย์ อ.ศรีราชา จ.ชลบุรี ในตำแหน่งคอมพิวเตอร์กราฟิก และเว็ปมาสเตอร์ ต่อมาราฟฟี่ได้ย้ายไปทำงานที่ประเทศสหรัฐอเมริกา โดยแต่งงานกับภรรยาลูกครึ่งไทย-อังกฤษ มีบุตรสาว 2 คนชื่อ ชาชา ปัจจุบันอายุ 8 ขวบ และลูกชายอีก 1 คน (ไม่ทราบชื่อ) โดยตั้งถิ่นฐานอยู่ที่ซานฟรานซิสโก ในรัฐแคลิฟอร์เนีย สหรัฐอเมริกา ทำงานเปิดร้านอาหารไทยอยู่ที่นั่นถาวร
The x-venture รวมศิลปินอาร์เอส (2542)
พระเจ้าราชวรวงศ์เธอ กรมหมื่นบริรักษ์นรินทรฤทธิ์
พระเจ้าราชวรวงศ์เธอ พระองค์เจ้าหัสดินทร์ กรมหมื่นบริรักษ์นรินทรฤทธิ์ มีพระนามเดิมว่า พระองค์เจ้าชายหัสดินทร์ เป็นพระราชโอรสพระองค์ที่ 19 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดาหนู
พระองค์เจ้าหัสดินทร์ ประสูติเมื่อวันอังคาร เดือน 12 ขึ้น 13 ค่ำ ปีมะเส็ง สัปตศก จ.ศ. 1207 ตรงกับวันที่ 11 พฤศจิกายน พ.ศ. 2388 ต่อมาถึงรัชกาลที่ 5 ทรงสถาปนาเป็นพระเจ้าบวรวงศ์เธอ กรมหมื่นบริรักษ์นรินทรฤทธิ์ เมื่อวันพฤหัสบดี เดือนยี่ ขึ้น 9 ค่ำ ปีมะเส็ง ตรีศก จ.ศ. 1243 ตรงกับวันที่ 29 ธันวาคม พ.ศ. 2424
พระเจ้าราชวรวงศ์เธอ พระองค์เจ้าหัสดินทร์ กรมหมื่นบริรักษ์นรินทรฤทธิ์ สิ้นพระชนม์ในรัชกาลที่ 5 เมื่อวันเสาร์ เดือน 9 แรม 7 ค่ำ ปีจอ อัฐศก จ.ศ. 1248 ตรงกับวันที่ 21 สิงหาคม พ.ศ. 2429 พระชันษา 42 ปี พระราชทานเพลิงพระศพ ณ พระเมรุท้องสนามหลวง วันที่ 16 พฤษภาคม พ.ศ. 2430 เป็นต้น
พระสัมพันธวงศ์เธอ กรมหมื่นนฤบาลมุขมาตย์
พระสัมพันธวงศ์เธอ พระองค์เจ้าฉายเฉิด กรมหมื่นนฤบาลมุขมาตย์ มีพระนามเดิมว่า หม่อมเจ้าชายขาว เป็นพระโอรสในสมเด็จพระบรมราชมาตามหัยกาเธอ พระองค์เจ้าศิริวงศ์ กรมหมื่นมาตยาพิทักษ์ กับหม่อมเชย ศิริวงศ์ ณ อยุธยา
พระสัมพันธวงศ์เธอ พระองค์เจ้าฉายเฉิด มีพระนามเมื่อแรกประสูติว่า หม่อมเจ้าชายขาว พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "ฉายเฉิด" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงได้รับสถาปนา เลื่อนพระยศเป็น พระประพันธวงษ์เธอ พระองค์เจ้าฉายเฉิด เมื่อพ.ศ. 2418 ภายหลังรัชกาลที่ 5 ทรงเปลี่ยนคำนำหน้าเป็น พระสัมพันธวงศ์เธอ พระองค์เจ้าฉายเฉิด กรมหมื่นนฤบาลมุขมาตย์
พระสัมพันธวงศ์เธอ พระองค์เจ้าฉายเฉิด กรมหมื่นนฤบาลมุขมาตย์ เมื่อวันที่ 25 เมษายน พ.ศ. 2439
มะนิลาเมโทร
มะนิลาเมโทร (MRT-3) เป็นระบบขนส่งมวลชนที่สามในเมโทรมะนิลา เป็นส่วนหนึ่งของระบบขนส่งมวลชนสาธารณรัฐฟิลิปปินส์, ซึ่งดำเนินการร่วมกับมะนิลาไลท์เรล ใช้ในชื่อ Metrostar Express สีประจำเส้นทางบนแผนที่คือสีน้ำเงิน (เก่า) และสีเหลือง (ใหม่)
เปิดให้บริการในปี ค.ศ. 1999 ดำเนินการโดย Metro Rail Transit Corporation (MRTC) และ Department of Transportation and Communications (DOTC)
การรถไฟแห่งชาติฟิลิปปินส์
การรถไฟแห่งชาติฟิลิปปินส์ หรือ PNR เป็นบริษัทรถไฟแห่งรัฐในประเทศฟิลิปปินส์ ให้บริการทางเดี่ยวบนเกาะลูซอน เมื่อปี ค.ศ. 2010 มีการเดินขบวนรถไฟชานเมือง ในเมโทรมะนิลาและเขตบีโคล และเปิดเดินรถไปยังเมืองไบคอลในปี ค.ศ. 2011 เดินรถทุกวันhttp://www.jica.go.jp/english/operations/evaluation/oda_loan/post/2000/pdf/02-16.pdf
เบกีนาฌ
เบกีนาฌ () หรือ เบอไคน์โฮฟ () เป็นบริเวณที่อยู่อาศัยร่วมกันขนาดเล็ก ๆ ของเหล่าฆราวาสหญิงที่เรียกว่า "เบกีน" () ซึ่งเป็นสตรีผู้ประพฤติศีลอย่างเคร่งครัดในศาสนาคริสต์แต่มิใช่นักบวชแบบแม่ชี โดยเบกีนนั้นจะพบในเขตกลุ่มประเทศแผ่นดินต่ำ โดยก่อตั้งราวคริสต์ศตวรรษที่ 13 โดยหมู่อาคารมักจะสร้างในสถาปัตยกรรมแบบเดียวกัน โดยมักห้อมล้อมด้วยสวนอยู่ตรงกลางหรืออยู่ใกล้โบสถ์ ในปัจจุบันนั้นไม่มีเหล่าเบกีนเหลืออยู่แล้วในทวีปยุโรป
เบกีนาฌซึ่งพบได้ในเขตฟลามส์ (ฟลานเดอส์) ทั้ง 13 แห่งในประเทศเบลเยียมได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปีค.ศ. 1998
เบกีนาฌที่พบในเขตฟลามส์ซึ่งได้รับการขึ้นทะเบียนนั้นมีจำนวน 13 แห่ง โดยในแต่ละแห่งจะต้องเข้าตามเกณฑ์เฉพาะดังนี้
ลีกภูมิภาค ดิวิชัน 2 ฤดูกาล 2556
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2556 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1
"แก้ไขล่าสุด วันอาทิตย์ที่ 15 กันยายน พ.ศ. 2556"
"แก้ไขล่าสุด วันอาทิตย์ที่ 15 กันยายน พ.ศ. 2556"
"แก้ไขล่าสุด วันอาทิตย์ที่ 15 กันยายน พ.ศ. 2556"
"แก้ไขล่าสุด วันอาทิตย์ที่ 15 กันยายน พ.ศ. 2556"
"แก้ไขล่าสุด วันอาทิตย์ที่ 15 กันยายน พ.ศ. 2556"
"แก้ไขล่าสุด วันพุธที่ 18 กันยายน พ.ศ. 2556"
ลีกภูมิภาค ดิวิชัน 2 รอบแชมเปี้ยนส์ ลีก โดยจะคัดเลือกทีมชนะเลิศและรองชนะเลิศของแต่ละภูมิภาคเป็น 10 ทีม รวมกับทีมอันดับ 3 ของทุกภูมิภาคที่มีคะแนนสูงสุดอีก 2 ทีม เพื่อให้ได้ 12 สโมสร และ แบ่งการแข่งขันเป็น 2 กลุ่ม กลุ่มละ 6 ทีม และคัดเอาที่1และ2ของแต่ละกลุ่มรวม 4 ทีม เพื่อได้เลื่อนชั้นไปสู่ดิวิชัน 1
"ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม A"
"แก้ไขล่าสุด วันอาทิตย์ที่ 8 ธันวาคม พ.ศ. 2556""ดูเพิ่มเติม ลีกภูมิภาค ดิวิชั่น 2 2556 รอบ แชมเปี้ยนส์ ลีก กลุ่ม B"
"แก้ไขล่าสุด วันเสาร์ที่ 7 ธันวาคม พ.ศ. 2556"
โดยจะนับกฏอะเวย์โกล หากยังไม่มีผู้ชนะจะต่อเวลาพิเศษและตัดสินหาผู้ชนะด้วยการดวลจุดโทษ
โดยจะนับกฏอะเวย์โกล หากยังไม่มีผู้ชนะจะต่อเวลาพิเศษและตัดสินหาผู้ชนะด้วยการดวลจุดโทษ
สงวน รุจิราภา
พลเรือตรี สงวน รุจิราภา อดีตนายทหารเรือชาวไทย ผู้เป็นหนึ่งในคณะราษฎร ผู้กระทำการเปลี่ยนแปลงการปกครอง พ.ศ. 2475
พล.ร.ต.สงวน เกิดเมื่อปี พ.ศ. 2440 ที่บ้านบางกระทิง ตำบลหัวเวียง อำเภอเสนา จังหวัดพระนครศรีอยุธยา มีบิดามารดาเป็นเพียงชาวบ้านธรรมดา แต่เป็นผู้ที่มีความอุตสาหะในการศึกษาเล่าเรียน จนสามารถจบการศึกษาประกาศนียบัตรแพทยศาสตร์ จากจุฬาลงกรณ์มหาวิทยาลัย เมื่อปี พ.ศ. 2463
เข้ารับราชการเป็นแพทย์ทหารเรือในสังกัดกองเสนารักษ์ทหารเรือ (ปัจจุบัน คือ กรมแพทย์ทหารเรือ) กระทรวงทหารเรือ
ในการเปลี่ยนแปลงการปกครองนั้น ขณะนั้น พล.ร.ต.สงวน ยังมียศเพียง เรือเอก (ร.อ.) ขณะที่มีอายุเพียง 33 ปี ได้รับการชักชวนจาก น.ต.หลวงสินธุสงครามชัย (สินธุ์ กมลนาวิน) ผู้ซึ่งเป็นหัวหน้าฝ่ายทหารเรือของคณะราษฎร ซึ่งทาง ร.อ.สงวนได้ตอบตกลงทันที โดยถือว่าเป็นทหารเรือคนแรกที่ทาง น.ต.หลวงสินธุ์ฯ ชักชวนอีกด้วย ซึ่งขณะนั้น ร.อ.สงวน ได้เปิดกิจการร้านขายยาเป็นของตนเองชื่อ "รุจิราภา" เป็นห้องแถวไม้สามหลังติดต่อกันที่ถนนตะนาว ใกล้กับสามแพร่ง และถนนข้าวสาร ซึ่งได้ใช้เป็นสถานที่พบปะนัดเจอและประชุมวางแผนกันด้วย
บทบาทของ ร.อ.สงวน ในการเปลี่ยนแปลงการปกครองนั้น ในเวลาเช้ามืดของวันที่ 24 มิถุนายน พ.ศ. 2475 หลังจากที่ฝ่ายทหารเรือได้ระดมกำลังลำเลียงสรรพาวุธซึ่งได้แก่ กระสุนจำนวน 45,000 นัด และปืนจากคลังอาวุธ รวมถึงกำลังพลทหารด้วยที่ท่าราชวรดิฐได้แล้วนั้น ร.อ.สงวน เป็นผู้ออกไปหารถบรรทุกรับจ้างเพื่อให้ขนสิ่งของเหล่านี้ไปยังจุดนัดหมาย คือ ลานพระบรมรูปทรงม้า ก่อนเวลา 06.00 น. ร.อ.สงวน ออกเดินตามหารถจนไปถึงท่าเตียน ได้พบกับบุคคลรู้จักโดยบังเอิญ และได้รับคำชี้แนะถึงสถานที่ว่าจ้าง จึงได้ว่าจ้างรถบรรทุกด้วยราคา 15 บาทตามที่คนขับเสนอมา ทำให้ภารกิจลุล่วงสำเร็จไปได้ด้วยดี
ร.อ.สงวน ได้รับราชการต่อไปจนกระทั่งได้ยศสูงสุดคือ พลเรือตรี (พล.ร.ต.) และได้ดำรงตำแหน่งเจ้ากรมการแพทย์การเรือ ระหว่างวันที่ 10 มิถุนายน พ.ศ. 2489 ถึง 6 กรกฎาคม พ.ศ. 2494 นับเป็นเจ้ากรมคนที่ 10
พล.ร.ต.สงวน รุจิราภา ถึงแก่กรรมเมื่อปี พ.ศ. 2499 สิริอายุได้ 59 ปี
เทศบาลตำบลบ้านกร่าง
เทศบาลตำบลบ้านกร่างตำบลบ้านกร่าง ตั้งอยู่ในเขตอำเภอศรีประจันต์ จังหวัดสุพรรณบุรี อยู่ห่างจากที่ว่าการอำเภอศรีประจันต์ไปทางทิศตะวันตก ประมาณ 2 กิโลเมตร สภาพพื้นที่แบ่งออกเป็น 2 ส่วน ส่วนแรกเป็นที่ตั้งของ หมู่ที่ 1 ส่วนที่ 2 เป็นที่ตั้ง ของหมู่ที่ 2 – 6 โดยมีพื้นที่ ของเทศบาลตำบลศรีประจันต์กั้นกลาง
ชุมชนบ้านกร่าง ตั้งอยู่ริมแม่น้ำท่าจีน บริเวณวัดบ้านกร่างในปัจจุบัน เหตุที่เรียกว่า “ชุมชนบ้านกร่าง” เนื่องจากมีต้นกร่างขึ้นอยู่เป็นจำนวนมาก เป็นศูนย์กลางการค้าขายทางเรือ เนื่องจากทีท่าเทียบเรือ โดยจะมีเรือกำปั่นขนสินค้ามาซื้อขายแลกเปลี่ยนกัน และเป็นแหล่งกระจายสินค้าไปสู่ชุมชนต่างๆ สภาพพื้นที่เป็นทางผ่านของการคมนาคมทางบก เป็นที่ราบลุ่มติดแม่น้ำท่าจีนที่ต่อมีการประกาศการใช้พระราชบัญญัติลักษณะการปกครองท้องถิ่น ปี พ.ศ. 2457 ทางราชการจึงได้รวบรวมกลุ่ม ชมชน ต่างๆ เข้าเป็นหมู่บ้าน ตำบล โดยใช้ชื่อว่าตำบลบ้านไร่ ตำบลบ้านไร่ มีพื้นที่ตำบลกว้างเกินไป และกินพื้นที่ทั้งสองฝั่งแม่น้ำท่าจีน การปกครองดูแลมีความเป็นไปอย่างยากลำบาก จึงกำหนดให้มีการแบ่งแยกสองฝั่งทางทิศตะวันตกและตะวันออกของแม่น้ำท่าจีนออกมาตั้งเป็นตำบลใหม่ โดยฝั่งตะวันตกตั้งชื่อไว้เป็นตำบลบ้านกร่าง ประกอบไปด้วยหมู่บ้านต่างๆ จำนวน 6 หมู่บ้าน และมีนายวิภาส อินสว่าง เป็นกำนันคนแรกของตำบล
สภาพพื้นที่เป็นที่ราบลุ่มมีแม่น้ำท่าจีนไหลผ่านเป็นแนวเขตของตำบล โดยผ่านเข้าทางหมู่ที่ 5 ผ่านหมู่ที่ 4 ,หมู่ที่ 3 , หมู่ที่ 2 , และหมู่ที่ 1
มีจำนวนหมู่บ้าน ทั้งหมด 6 หมู่บ้าน ดังนี้
อ่าวแฮมิลตัน
อ่าวแฮมิลตัน () เป็นอ่าวในลักษณะฟยอร์ด ในรัฐนิวฟันด์แลนด์และแลบราดอร์ ประเทศแคนาดา ตั้งอยู่ทางตะวันออกเฉียงใต้ของคาบสมุทรแลบราดอร์ ในมหาสมุทรแอตแลนติก เป็นชะวากทะเลของแม่น้ำเชอร์ชิลล์ ในปี ค.ศ. 1586 จอห์น เดวิส นักสำรวจชาวอังกฤษเดินเรือมาถึงอ่าวนี้ เป็นแหล่งการค้าของชาวฝรั่งเศสและอังกฤษในคริสต์ศตวรรษที่ 18 โดยบริษัทฮัตสันเบย์ได้ตั้งสถานีการค้าขึ้นที่เมืองริโกเลตในปี ค.ศ. 1837
ฮาเนา
ฮาเนา () เป็นเมืองในรัฐเฮสส์ ประเทศเยอรมนี ตั้งอยู่ห่างจากเมืองฟรังค์ฟูร์ทอัมไมน์ไปทางทิศตะวันออก 25 กม. ตั้งอยู่ริมฝั่งแม่น้ำไมน์ เป็นสถานที่เกิดของพี่น้องตระกูลกริมม์นักเขียนเทพนิยายในคริสต์ศตวรรษที่ 18
โรงพยาบาลชุมแพ
โรงพยาบาลชุมแพ เป็นโรงพยาบาลทั่วไปประจำอำเภอชุมแพ ประเภททุติยภูมิ ให้บริการรักษาทั้งผู้ป่วยในและผู้ป่วยนอก
กำลังรวบรวมข้อมูลกำลังรวบรวมข้อมูล
สัมพันธ์ แป้นพัฒน์
นายสัมพันธ์ แป้นพัฒน์ (เกิด 17 ธันวาคม พ.ศ. 2488) อดีตสมาชิกสภาผู้แทนราษฎรจังหวัดนครศรีธรรมราช 2 สมัย
สัมพันธ์ แป้นพัฒน์ เกิดเมื่อวันที่ 17 ธันวาคม พ.ศ. 2488 เป็นบุตรของนายเพียน กับนางหลี แป้นพัฒน์ สำเร็จการศึกษาระดับปริญญาตรี รัฐศาสตรบัณฑิต และ นิติศาสตรบัณฑิต จาก มหาวิทยาลัยธรรมศาสตร์ ระดับปริญญาโท รัฐประศาสนศาสตร์มหาบัณฑิต จาก Temple University ประเทศสหรัฐอเมริกา และ ศิลปศาสตรมหาบัณฑิต สาขาการโรงแรม จาก มหาวิทยาลัยเทคโนโลยีราชมงคลธัญบุรี
สัมพันธ์ เข้าสู่วงการการเมือง ด้วยการเป็นสมาชิกสภาจังหวัด ใน พ.ศ. 2523 ถึง พ.ศ. 2526 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2526 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง
สัมพันธ์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 สังกัดพรรคชาติไทยพัฒนา เมื่อ พ.ศ. 2554 แต่ไม่ได้รับเลือกตั้ง
สัมพันธ์ แป้นพัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
นุกูล ธนิกุล
ร้อยตรีนุกูล ธนิกุล (เกิด 7 สิงหาคม พ.ศ. 2501) อดีตสมาชิกสภาผู้แทนราษฎรจังหวัดสมุทรสงคราม 4 สมัย และ อดีตสมาชิกวุฒิสภาจังหวัดสมุทรสงคราม
ร้อยตรีนุกูล ธนิกุล เกิดเมื่อวันที่ 7 สิงหาคม พ.ศ. 2501 เป็นบุตรของนายแคล้ว ธนิกุล กับนางสงัด ธนิกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยศรีปทุม สมรสและหย่า กับ นางสุกานดา ปานะสุทธะ อดีตนายกองค์การบรืหารส่วนจังหวัดสมุทรสงคราม
ร้อยตรีนุกูล เข้าสู่วงการการเมือง ด้วยการเป็นตัวแทนของบิดา ในการลงเล่นการเมือง เนื่องจากบิดาเสียชีวิต ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในเดือนมีนาคม พ.ศ. 2535 สังกัดพรรคความหวังใหม่ และได้รับเลือกติดต่อกัน รวม 4 ครั้ง
พ.ศ. 2549 ลงสมัครรับเลือกตั้งสมาชิกวุฒิสภา และได้รับเลือกตั้ง แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
ร้อยตรีนุกูล ธนิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เวียง วรเชษฐ์
เวียง วรเชษฐ์ อดีตสมาชิกสภาผู้แทนราษฎรจังหวัดร้อยเอ็ด 4 สมัย และสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย
เวียง วรเชษฐ์ เกิดเมื่อวันที่ 6 พฤษภาคม พ.ศ. 2494 ที่จังหวัดร้อยเอ็ด เป็นบุตรของนายชาย กับ นางเหลา วรเชษฐ์ สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)
เวียง วรเชษฐ์ ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติประชาธิปไตย สมัยต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม (และเป็นกรรมการบริหารพรรค) สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่เช่นเดียวกัน
ต่อมาในปี พ.ศ. 2550 เขาได้รับแต่งตั้งเป็นกรรมการบริหารพรรคเพื่อแผ่นดิน กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 86
ใน พ.ศ. 2561 นายเวียงได้ย้ายมาร่วมงานกับ พรรคพลังประชารัฐ
ผัน บุญชิต
นายผัน บุญชิต (29 พฤศจิกายน พ.ศ. 2462 - พ.ศ. 2541) อดีตรัฐมนตรีช่วยว่าการกระทรวงเกษตรและสหกรณ์ และ อดีตสมาชิกสภาผู้แทนราษฎรจังหวัดอุบลราชธานี 6 สมัย
ผัน บุญชิต เกิดเมื่อวันที่ 29 พฤศจิกายน พ.ศ. 2462 สำเร็จการศึกษาธรรมศาสตรบัณฑิต จากมหาวิทยาลัยธรรมศาสตร์
ผัน บุญชิต ถึงแก่กรรม เมื่อ พ.ศ. 2541
ผัน เคยดำรงตำแหน่งเป็น ผู้พิพากษาหัวหน้าศาลจังหวัดบุรีรัมย์ ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรก ในการเลือกตั้ง พ.ศ. 2495 และได้รับเลือกเรื่อยมา จนถึง พ.ศ. 2529 รวม 6 สมัย
ผัน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2526 ในรัฐบาลพลเอกเปรม ติณสูลานนท์ (ครม.43)
ผัน บุญชิต ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ลิฟต์แห่งกานาลดูว์ซ็องทร์
ลิฟต์แห่งกานาลดูว์ซ็องทร์ หรือชื่อตามที่ขึ้นทะเบียนว่า ลิฟต์ทั้งสี่แห่งกานาลดูว์ซ็องทร์และอาณาบริเวณใกล้เคียง เมืองลาลูเวียร์และเลอเริล (มณฑลแอโน) () ได้แก่ ลิฟต์ยกเรือจำนวนสี่แห่ง ตั้งอยู่ใกล้กับเมืองลาลูเวียร์ ประเทศเบลเยียม ในเขตอุตสาหกรรมซียงแห่งวัลโลเนีย ซึ่งลิฟต์ทั้งสี่แห่งนี้ได้รับการขึ้นทะเบียนเป็นอนุสรณ์สถานสำคัญแห่งวาโลเนีย และมรดกโลกโดยองค์การยูเนสโก เมื่อปี ค.ศ. 1998 คลองแห่งที่ลิฟต์พาดผ่านนั้นมีความยาวประมาณ 7 กิโลเมตร ซึ่งเรียกว่า กานาลดูว์ซ็องทร์ ทำหน้าที่เชื่อมต่อลุ่มแม่น้ำเมิซกับแม่น้ำสเกลต์ ซึ่งมีระดับต่างกันถึง 66.2 เมตร จึงต้องมีการออกแบบลิฟต์เพื่อยกเรือขึ้นทีละระดับ โดยลิฟต์ชุดแรก (ลิฟต์หมายเลข 1) มีความสูง 15.4 เมตร เปิดใช้เมื่อปี ค.ศ. 1888 และอีกสามชุดมีความสูงเท่า ๆ กันคือ 16.93 เมตร เปิดใช้ต่อมาในปีค.ศ. 1917 
ลิฟต์ในแต่ละชุดประกอบด้วยลิฟต์และประตูน้ำจำนวนสองช่อง ซึ่งมีช่องเก็บน้ำจำนวนสองชุด โดยมีโครงสร้างและประตูน้ำทำจากเหล็กกล้าทั้งชุด ทั้งสองช่องนั้นทำงานสัมพันธ์กัน โดยเมื่อช่องหนึ่งมีระดับน้ำเพิ่มสูงขึ้น อีกช่องหนึ่งจะลดระดับลงเพื่อรักษาสมดุลของลิฟต์ทั้งชุด ลิฟต์ทั้งสี่ชุดนี้ได้รับการออกแบบโดยเอดวิน คลาร์ก โดยบริษัทสัญชาติอังกฤษ คลาร์ก สแตนส์ฟีลด์ แอนด์ คลาร์ก (Clark, Stansfield & Clark)